CELEX: 62009CN0552
Language: fi
Date: 2009-12-24 00:00:00
Title: Asia C-552/09 P: Valitus, jonka Ferrero SpA on tehnyt 24.12.2009 unionin yleisen tuomioistuimen (toinen jaosto) asiassa T-140/08, Ferrero SpA v. sisämarkkinoiden harmonisointivirasto (tavaramerkit ja mallit) (SMHV), Tirol Milch reg.Gen.mbH Innsbruck, 14.10.2009 annetusta tuomiosta

27.3.2010   
            
            
               FI
            
            
               Euroopan unionin virallinen lehti
            
            
               C 80/11
            
         Valitus, jonka Ferrero SpA on tehnyt 24.12.2009 unionin yleisen tuomioistuimen (toinen jaosto) asiassa T-140/08, Ferrero SpA v. sisämarkkinoiden harmonisointivirasto (tavaramerkit ja mallit) (SMHV), Tirol Milch reg.Gen.mbH Innsbruck, 14.10.2009 annetusta tuomiosta
   (Asia C-552/09 P)
   2010/C 80/19
   Oikeudenkäyntikieli: englanti
   
      Asianosaiset
   
   
      Valittaja: Ferrero SpA (edustajat: avvocato F. Jacobacci, advocaat C. Gielen ja advocaat H.M.H. Speyart)
   
      Muu osapuoli: sisämarkkinoiden harmonisointivirasto (tavaramerkit ja mallit) (SMHV), Tirol Milch reg.Gen.mbH Innsbruck
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa valituksenalaisen tuomion
            
         
               —
            
            
               hyväksyy Ferreron vaatimuksen riidanalaisen päätöksen kumoamisesta tai vaihtoehtoisesti palauttaa asian unionin yleiseen tuomioistuimeen uudelleentarkastelua varten ja
            
         
               —
            
            
               velvoittaa SMHV:n vastaamaan omista oikeudenkäyntikuluistaan ja korvaamaan Ferreron oikeudenkäyntikulut sekä unionin yleisessä tuomioistuimessa että valitusasiassa.
            
         
      Oikeudelliset perusteet ja pääasialliset perustelut
   
   Valittaja vaatii riidanalaisen tuomion kumoamista seuraavilla perusteilla:
   
               —
            
            
               Euroopan unionin yleinen tuomioistuin rikkoi asetuksen N:o 40/94 (1) 8 artiklan mukaista järjestelmää, kun se suoritti samankaltaisuuden osalta yhden tosiseikkoja koskevan arvioinnin viitaten sekä 8 artiklan 1 kohdan b alakohtaan ja 8 artiklan 5 kohtaan, vaikka näissä säännöksissä säädetään erilaisista tarkastelutavoista
            
         
               —
            
            
               unionin yleinen tuomioistuin teki oikeudellisen virheen katsoessaan, ettei sen tarvinnut ottaa huomioon aikaisempien tavaramerkkien mainetta katsoessaan, etteivät edellytykset 8 artiklan 1 kohdan b alakohdan ja 5 kohdan soveltamiselle täyty
            
         
               —
            
            
               unionin yleinen tuomioistuin teki oikeudellisen virheen tai vääristeli sille esitettyjä tosiseikkoja soveltamalla virheellisiä, perusteettomia ja kohtuuttomia todistelua koskevia sääntöjä arvioidessaan samankaltaisuutta
            
         
               —
            
            
               unionin yleinen tuomioistuin teki oikeudellisen virheen, kun se ei ottanut asianmukaisesti huomioon, että aikaisemmat tavaramerkit kuuluvat myös sanamerkkeihin, kun taas riidanalainen tavaramerkki on kuviomerkki, ja
            
         
               —
            
            
               unionin yleinen tuomioistuin teki oikeudellisen virheen, kun se ei ottanut asianmukaisesti huomioon tavaramerkkiperheen olemassaoloa.
            
         
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94, EYVL L 11, s. 1.